               EUROPSKA KOMISIJA
            Bruxelles, 10.9.2018.
            COM(2018) 621 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva Portugala EGF/2018/002 PT/Norte – Centro – Lisboa wearing apparelx0009

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Portugal je 24. travnja 2018. podnio zahtjev EGF/2018/002 PT/Norte – Centro – Lisboa wearing apparel za financijski doprinos iz EGF-a nakon otpuštanja
                  2
                u ekonomskom sektoru razvrstanom u odjeljak 14 NACE-a Rev. 2 (Proizvodnja odjeće) u regijama razine NUTS 2 Norte (PT11), Centro (PT16) i Lisboa (PT17) u Portugalu.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2018/002 PT/Norte – Centro – Lisboa wearing apparel

                        Država članica

                        Portugal

                        Predmetne regije (razina NUTS 2
                           3
                        )

                        Norte (PT11), Centro (PT16) i Lisboa (PT17)

                        Datum podnošenja zahtjeva

                        24. travnja 2018.

                        Datum potvrde primitka zahtjeva

                        24. travnja 2018.

                        Datum podnošenja zahtjeva za dodatne informacije

                          8. svibnja 2018.

                        Rok za dostavu dodatnih informacija

                        19. lipnja 2018.

                        Rok za dovršetak ocjenjivanja

                        11. rujna 2018.

                        Intervencijski kriterij

                        Članak 4. stavak 1. točka (b) Uredbe o EGF-u

                        Broj obuhvaćenih poduzeća

                        2

                        Sektor/sektori gospodarske djelatnosti

                        (odjeljak NACE-a Rev. 2)
                           4

                        Odjeljak 14 – Proizvodnja odjeće

                        Referentno razdoblje (devet mjeseci):

                        1. svibnja 2017. – 1. veljače 2018.

                        Broj otpuštanja tijekom referentnog razdoblja (a)

                        1 161

                        Ukupan broj prihvatljivih korisnika

                        1 161

                        Ukupan broj ciljanih korisnika

                           730

                        Broj ciljanih mladih koji nisu zaposleni, ne školuju se i ne osposobljavaju (NEET)

                           730

                        Proračun za usluge prilagođene potrebama (EUR)

                        7 742 160

                        Proračun za provedbu EGF-a
                           5
                         (EUR)

                             17 646

                        Ukupan proračun (EUR)

                        7 759 806

                        Doprinos iz EGF-a (60 %) (EUR)

                        4 655 883

               OCJENJIVANJE ZAHTJEVA

               Postupak

               4.Portugal je podnio zahtjev EGF/2018/002 24. travnja 2018., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je istog datuma potvrdila primitak zahtjeva te je 8. svibnja 2018. od Portugala zatražila dodatne informacije. Te dodatne informacije dostavljene su u roku od šest tjedana od datuma tog zahtjeva. Rok od 12 tjedana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 11. rujna 2018.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 1 161 radnika otpuštenog u gospodarskom sektoru razvrstanom u odjeljak 14 NACE-a Rev. 2 (Proizvodnja odjeće). Do otpuštanja je došlo u regijama razine NUTS 2 Norte (PT11), Centro (PT16) i Lisboa (PT17).

                        Poduzeća i broj otpuštanja u referentnom razdoblju

                        Ricon Group

                        709

                        Têxtil Gramax Internacional

                        452

                        Ukupan broj poduzeća 2

                        Ukupan broj otpuštanja

                        1 161

                        Ukupan broj samozaposlenih osoba koje su prestale obavljati svoju djelatnost

                               0

                        Ukupan broj prihvatljivih radnika i samozaposlenih osoba

                        1 161

               Intervencijski kriteriji

               6.Portugal je podnio zahtjev na temelju intervencijskih kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru na razini odjeljka NACE-a Rev. 2 i smještena su u dvjema susjednim regijama razine NUTS 2 pod uvjetom da je ukupno u dvjema regijama u državi članici zahvaćeno više od 500 radnika. Otpušten je 1 161 radnik, prema regijama razine NUTS 2: 609 u regiji Norte (PT11), 17 u regiji Centro (PT16) i 535 u regiji Lisboa (PT17)

               7.Za ovaj je zahtjev devetomjesečno referentno razdoblje trajalo od 1. svibnja 2017. do 1. veljače 2018.

               Izračun broja otpuštanja i prestanaka djelatnosti

               8.Sva otpuštanja izračunata su od dana stvarnog raskida ugovora o radu ili njegova isteka.

               Prihvatljivi korisnici

               9.Ukupan broj prihvatljivih korisnika iznosi 1 161.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               10.Kako bi se uspostavila veza između otpuštanja i velikih strukturnih promjena u tokovima svjetske trgovine nastalih zbog globalizacije, Portugal tvrdi da je istekom sporazuma o vlaknima
                  6
                2004. sektor odjeće pretrpio ozbiljne ekonomske poremećaje – konkretno, smanjio se tržišni udio EU-a.

               Uvoz i izvoz odjeće, EU28 (u milijunima eura)

                        2004.

                        2005.

                        2006.

                        2007.

                        2008.

                        2009.

                        2010.

                        UVOZ

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        IZVOZ

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011.

                        2012.

                        2013.

                        2014.

                        2015.

                        2016.

                        UVOZ

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        IZVOZ

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.Uvoz u EU28 povećao se za 83,19 % od 2004. do 2016. U istom je razdoblju porastao i izvoz iz EU28, iako u manjoj mjeri. Izvoz odjeće 2016. bio je 75,15 % veći nego 2004. Posljedica je toga deficit vanjskotrgovinskog salda.

               12.Kina je najveći izvoznik u EU: izvoz iz nje u EU28 povećao se za 108 % od 2008 do 2016., a slijede je Bangladeš i Turska
                  7
               .

               13.Do danas je zaprimljeno šest zahtjeva za doprinos iz EGF-a koji se odnose na sektor proizvodnje odjeće, od čega se četiri zahtjeva temelje na učincima globalizacije na trgovinu, a dva na učincima svjetske financijske i gospodarske krize
                  8
               .

               Događaji koji su doveli do otpuštanja i prestanka djelatnosti

               14.Povećanje uvoza u EU izvršilo je pritisak na smanjenje cijena, što je negativno utjecalo na financijski položaj poduzeća u tekstilnom sektoru u EU-u i u industriji tekstila i odjeće pokrenulo opći trend premještanja proizvodnje u zemlje s nižim troškovima izvan EU-a, poput Kine i raznih azijskih zemalja
                  9
               . Broj zaposlenih u sektoru odjeće u regijama Norte, Centro i Lisboa u Portugalu zbog toga je stalno opadao (130 000 2005., 90 000 2016.)
                  10
               .

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               15.Stopa nezaposlenosti u regijama Norte i Lisboa za 2017. bila je veća od nacionalnog prosjeka (9,5 % u odnosu na 8,9 %); masovna otpuštanja u sektoru odjeće samo će pogoršati situaciju
                  11
               .

               16.Stopa nezaposlenosti u sektoru odjeće u okruzima regija Norte, Centro i Lisboa u kojima je došlo do otpuštanja nadmašuje prosjek samih regija
                  12
               .

                        REGIJA

                        2017.

                        NORTE

                        6,88

                        Penafiel

                        7,13

                        CENTRO

                        4,66

                        Coimbra

                        5,60

                        LISBOA

                        5,18

                        Lisboa (okrug)

                        7,39

               Otpuštanja su stoga znatno pogoršala postojeću situaciju na lokalnim tržištima rada
                  13
               .

               17.Više od 20 % ciljanih radnika starije je od 55 godina, a njih 88 % su žene.

               18.Očekivani učinak otpuštanja povezan je s teškoćama ponovnog uključivanja nižekvalicifiranih radnika u tržište rada. Otpuštani radnici većinom su niskokvalificirani (78 % ih nema više srednje obrazovanje). Podaci za 2014.–2017. pokazuju da je stopa nezaposlenosti osoba s višim stupnjem obrazovanja bila niža od ukupne stope nezaposlenosti (primjerice, za 2017., 6,5 % u odnosu na 8,9 %).  S druge strane, stopa nezaposlenosti neobrazovanih ili niskokvalificiranih osoba u pravilu je viša od nacionalne stope nezaposlenosti (koja uključuje sve stupnjeve obrazovanja).

               Stopa nezaposlenosti prema stupnju obrazovanja
                  14

                        Bez obrazovanja

                        Osnovnoškolsko obrazovanje

                        Srednjoškolsko

                        i poslijesrednjoškolsko obrazovanje

                        Tercijarno obrazovanje

                        Ukupno

                        2017.

                        11,1 %

                        9,5 %

                        9,9 %

                        6,5 %

                        8,9 %

                        2016.

                        13,1 %

                        11,8 %

                        12,2 %

                        8,4 %

                        11,1 %

                        2015.

                        13,2 %

                        13,3 %

                        13,9 %

                        9,2 %

                        12,4 %

                        2014.

                        13,9 %

                        15 %

                        15,3 %

                        10 %

                        13,9 %

               Ciljani korisnici i predložene mjere

               Ciljani korisnici

               19.Predviđa se da će 730 radnika proglašenih viškom sudjelovati u mjerama. Podjela ciljanih radnika prema spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol

                        Muškarci

                        83

                        (11,37 %)

                        Žene

                         647

                        (88,63 %)

                        Državljanstvo

                        Građani EU-a

                        730

                        (100,00 %)

                        Građani država izvan EU-a

                         0

                        (0,00 %)

                        Dobna skupina

                        15–24

                         12

                        (1,64 %)

                        25-29

                         21

                        (2,88 %)

                        30-54

                        547

                        (74,93 %)

                        55-64

                         150

                        (20,55 %)

                        stariji od 64 godine

                         0

                        (0,00 %)

               20.Usto, Portugal će pružati usluge prilagođene potrebama, koje će se sufinancirati iz EGF-a, za najviše 730 mladih koji nisu zaposleni, ne školuju se i ne osposobljavaju (NEET), a koji su na dan podnošenja zahtjeva mlađi od 30 godina, s obzirom na to da je do 1 161 otpuštanja iz stavka 9. došlo u regijama razine NUTS 2 Norte (PT11), Centro (PT16) i Lisboa (PT17), u kojima je, prema godišnjim podacima za 2017., stopa nezaposlenosti mladih dobi od 15 do 24 godine iznosila barem 20 %.

               21.Ukupan predviđeni broj ciljanih korisnika za koje se očekuje da će sudjelovati u mjerama, uključujući NEET-ove, stoga iznosi 1 460.

               Prihvatljivost predloženih mjera

               22.Usluge prilagođene potrebama koje će se pružiti otpuštenim radnicima i mladima koji nisu zaposleni, ne školuju se i ne osposobljavaju (NEET) sastoje se od sljedećih mjera:

               –osposobljavanja i ponovnog osposobljavanja: uključujući pripravništvo, stručno i trajno osposobljavanje te planove integracije radnika i NEET-ova u tržište rada. Cilj je aktivnosti prilagođavanje ponude potražnji na tržištu rada te pomoć sudionicima u razvoju vještina,

               –promicanja poduzetništva: sudionicima će se dodijeliti bespovratna sredstva radi poticanja samozapošljavanja, a organizirat će se i poduzetnička izobrazba te će se omogućiti pridruživanje inkubacijskim centrima za novoosnovana poduzeća koje podupire Portugalska služba za zapošljavanje i stručno osposobljavanje (IEFP),

               –naknada: uključuje: 1. naknade za osposobljavanje za pokrivanje troškova tražitelja zaposlenja ili mladih koji nisu zaposleni, ne školuju se i ne osposobljavaju (NEET) tijekom osposobljavanja; 2. naknade za mobilnost kako bi se pokrili troškovi putovanja od mjesta boravišta do mjesta osposobljavanja i natrag; 3. naknade za obroke kako bi se sudionicima pokrili troškovi kada moraju jesti vani.

               23.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               24.Portugal je dostavio tražene informacije o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdio je da financijski doprinos iz EGF-a neće biti zamjena za te mjere.

               Procijenjeni proračun

               25.Predviđeni ukupni troškovi iznose 7 759 806 EUR, a sastoje se od rashoda za usluge prilagođene potrebama u iznosu od 7 742 160 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 17 646 EUR.

               26.Ukupan financijski doprinos zatražen iz EGF-a iznosi 4 655 883 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)*

                        Predviđeni ukupni troškovi

                        (u EUR)**

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Osposobljavanje i ponovno osposobljavanje (Estágios Profissionais/Cursos de Formação Profissional/Plano de Integração)

                        1 571***

                        3 147

                        4 943 633

                        Promicanje poduzetništva (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)

                        30

                        15 000

                        450 000

                        Podzbroj (a)

                        Postotak paketa usluga prilagođenih potrebama

                        –

                        5 393 633

                        (69,67 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Naknade za osposobljavanje, mobilnost i obroke (Bolsa de formação, transporte e alimentação)

                        861

                        2 728

                        2 348 527

                        Podzbroj (b)

                        Postotak paketa usluga prilagođenih potrebama

                        –

                        2 348 527

                        (30,33 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        0,00

                        2. Upravljanje

                        –

                        15 236

                        3. Informiranje i promidžba

                        –

                        0,00

                        4. Nadzor i izvješćivanje

                        –

                        2 410

                        Podzbroj (c)

                        Postotak ukupnih troškova

                        –

                        17 646

                        (0,23 %)

                        Ukupni troškovi (a + b + c)

                        –

                        7 759 806

                        Doprinos iz EGF-a (60 % ukupnih troškova)

                        –

                        4 655 883

                   * Predviđeni troškovi po radniku zaokruženi su kako bi se izbjegle decimale. Međutim, zaokruživanjem se ni na koji način ne utječe na ukupni iznos troškova bilo koje mjere koji su jednaki onima navedenima u zahtjevu koji je podnio Portugal.

                 ** Ukupni se iznosi ne podudaraju zbog zaokruživanja.

               *** Broj sudionika viši je od ukupnog procijenjenog broja ciljanih korisnika jer neki sudjeluju u više aktivnosti osposobljavanja.

               27.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Portugal je potvrdio da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.

               28.Portugal je potvrdio da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti rashoda

               29.Portugal je ciljanim korisnicima počeo pružati usluge prilagođene potrebama 1. lipnja 2018. Stoga će rashodi za te mjere biti prihvatljivi za financijski doprinos iz EGF-a od 1. lipnja 2018. do 1. lipnja 2020.

               30.Portugal je počeo stvarati administrativne rashode za provedbu EGF-a 1. lipnja 2018. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga ispunjavaju uvjete za financijski doprinos iz EGF-a od 1. lipnja 2018. do 1. prosinca 2020.

               Komplementarnost s mjerama koje se financiraju iz nacionalnih fondova ili fondova Unije

               31.Pretfinanciranje ili sufinanciranje na nacionalnoj razini osigurava Portugalska služba za zapošljavanje i stručno osposobljavanje (IEFP).

               32.Portugal je potvrdio da se za navedene mjere za koje se dodjeljuje financijski doprinos iz EGF-a neće primati financijski doprinosi i iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               33.Portugal je naveo da je u dogovoru s radnom skupinom, koju su činili predstavnici IEFP-a, predstavnici sindikata, Institut za socijalnu sigurnost i Služba za uvjete rada, sastavljen usklađeni paket usluga prilagođenih potrebama.

               Sustavi upravljanja i nadzora

               34.Zahtjev sadržava opis sustava upravljanja i nadzora u kojem se utvrđuju odgovornosti uključenih tijela. Portugal je obavijestio Komisiju da će financijskim doprinosom upravljati i da će ga nadzirati ista tijela koja su nadležna za Europski socijalni fond (ESF).

               Obveze predmetne države članice

               35.Portugal je dostavio sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,

               –predložene mjere nadopunjavat će se mjerama koje se financiraju iz strukturnih fondova,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               36.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  15

               37.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložena djelovanja i predviđene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 4 655 883 EUR, što predstavlja 60 % ukupnih troškova predloženih djelovanja.

               38.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  16
               .

               Povezani akti

               39.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 4 655 883 EUR u odgovarajuću proračunsku liniju.

               40.Istodobno s donošenjem ovog Prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva Portugala EGF/2018/002 PT/Norte – Centro – Lisboa wearing apparel

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  17
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  18
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  19

               (3)Portugal je 24. travnja 2018. podnio zahtjev za mobilizaciju EGF-a u vezi s otpuštanjima u gospodarskom sektoru razvrstanom u odjeljak 14 Statističke klasifikacije ekonomskih djelatnosti u Europskoj zajednici („NACE”) Rev. 2 (Proizvodnja odjeće) u regijama Norte (PT11), Centro (PT16) i Lisboa (PT17) u Portugalu, regijama razine 2 prema nomenklaturi teritorijalnih jedinica za statistiku („NUTS”)
                  20
               . Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)U skladu s člankom 6. stavkom 2. Uredbe (EU) br. 1309/2013 Portugal je odlučio osigurati usluge prilagođene potrebama sufinancirane iz EGF-a i za 730 mladih koji nisu zaposleni, ne školuju se i ne osposobljavaju (NEET).

               (5)Stoga bi trebalo mobilizirati EGF kako bi se za zahtjev koji je podnio Portugal osigurao financijski doprinos u iznosu od 4 655 883 EUR.

               (6)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2018. mobilizira se Europski fond za prilagodbu globalizaciji da bi se osigurao iznos od 4 655 883 EUR u obliku odobrenih sredstava za preuzete obveze i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [the date of its adoption]*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 347, 20.12.2013., str. 855.

                     (2)

                        U smislu članka 3. Uredbe o EGF-u.

                     (3)

                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)

                        SL L 393, 30.12.2006., str. 1.

                     (5)

                        U skladu s člankom 7. stavkom 4. Uredbe (EU) br. 1309/2013.

                     (6)

                        Sporazum o vlaknima stupio je na snagu 1974., a istekao 2004.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        Od 2008. do 2016. uvoz iz Bangladeša povećao se za 314 %, a iz Turske za 119 %.
                  http://epp.eurostat.ec.europa.eu/newxtweb/

                     (8)

                        Utemeljeno na globalizaciji trgovine: EGF/2018/002 PT (ovaj prijedlog odluke), kao i EGF/2007/008 MT/Textiles, COM(2008) 94, EGF/2010/003 ES/Galicia textile, COM(2010) 437 i EGF/2017/006 ES/Galicia apparel, COM(2017) 686. Utemeljeno na svjetskoj financijskoj i gospodarskoj krizi: EGF/2009/018 LT Wearing apparel, COM(2010) 56 i EGF/2010/014 SI Mura, COM(2010) 582.

                     (9)

                        Izvor: Cointega, tekstilni klaster Galicije (www.cointega.com).

                     (10)

                  http://epp.eurostat.ec.europa.eu/newxtweb/-EUROSTAT
                  : Strukturne poslovne statistike (sbs) Godišnje detaljne poslovne statistike

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2

                     (13)

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259

                  https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
                  https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
                  https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009

                     (15)

                        SL L 347, 20.12.2013., str. 884.

                     (16)

                        SL C 373, 20.12.2013., str. 1.

                     (17)

                        SL L 347, 20.12.2013., str. 855.

                     (18)

                        SL C 373, 20.12.2013., str. 1.

                     (19)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

                     (20)

                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).


               EUROPSKA KOMISIJA
            Bruxelles, 14.9.2018.
            COM(2018) 626 final
            2018/0327(NLE)
            Prijedlog
            ODLUKE VIJEĆA
            o stajalištu koje je u ime Europske unije potrebno donijeti u Međunarodnoj organizaciji za vinogradarstvo i vinarstvo (OIV)

               OBRAZLOŽENJE

               1.Predmet prijedloga

               Ovaj prijedlog odnosi se na odluku o utvrđivanju stajališta koje treba zauzeti u ime Unije na općoj skupštini OIV-a 23. studenoga 2018. u vezi s predviđenim donošenjem rezolucija OIV-a koje mogu proizvesti pravne učinke na pravo Unije.

               2.Kontekst prijedloga

               2.1.Posebni status EU-a u okviru OIV-a

               OIV trenutačno ima 46 država članica, među kojima je 20 država članica Unije. EU nije član OIV-a. Međutim OIV je 20. listopada 2017. Uniji dodijelio posebni status predviđen člankom 4. poslovnika OIV-a, koji mu omogućuje sudjelovanje u radu odborâ, pododborâ i skupina stručnjaka te nazočnost na sjednicama glavne skupštine i sjednicama izvršnog odbora.

               2.2.OIV

               Međunarodna organizacija za vinarstvo i vinogradarstvo (OIV) međuvladina je znanstvena i tehnička organizacija aktivna u sektoru vinogradarstva, vina, pića na bazi vina, stolnog grožđa, grožđica i ostalih proizvoda od vinove loze. Ciljevi su OIV-a i. informiranje o mjerama kojima bi se mogli uzeti u obzir interesi proizvođača, potrošača i drugih sudionika u sektoru vinogradarstva i vinarstva, ii. pružanje pomoći drugim međunarodnim organizacijama uključenima u aktivnosti normizacije te iii. davanje doprinosa međunarodnom usklađivanju postojećih praksi i normi.

               2.3.Predviđeni akt OIV-a

               Sljedeća opća skupština OIV-a održat će se u Urugvaju 23. studenoga 2018. Na temelju rasprava održanih tijekom sastanka skupine stručnjaka u travnju 2018. u Parizu može se očekivati da će se na dnevni red opće skupštine za donošenje uvrstiti sljedeće rezolucije s pravnim učinkom na pravo EU-a:

               –Nacrtima rezolucija OENO-TECHNO 14-567B i 14-567C tvari koje se koriste za proizvodnju vina klasificiraju se kao aditivi ili pomoćna sredstva za preradu. U skladu s člankom 80. stavkom 3. točkom (a) i člankom 90. stavkom 2. Uredbe (EU) br. 1308/2013 te će rezolucije imati pravni učinak na pravo Unije.

               –Nacrtima rezolucija OENO-SPECIF 15-573, 15-579, 16-603 i 16-604 utvrđuju se specifikacije za čistoću i identifikaciju tvari koja se upotrebljava u enološkim postupcima. Te je enološke postupke objavio i preporučio OIV, uz uvjet da se donesu specifikacije upotrijebljenih tvari (Međunarodni kodeks enoloških postupaka OIV-a, § 2.1.20 i § 3.4.14). U skladu s člankom 80. stavkom 3. točkom (a) i člankom 90. stavkom 2. Uredbe (EU) br. 1308/2013 te člankom 9. Uredbe (EZ) br. 606/2009 te će rezolucije imati pravni učinak na pravo Unije.

               –Nacrtima rezolucija OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 i 17-623 utvrđuju se metode analize. U skladu s člankom 80. stavkom 3. točkom (a) i člankom 80. stavkom 5. Uredbe (EU) br. 1308/2013 te će rezolucije imati pravni učinak na pravo Unije.

                  Kao i u prošlosti, može se očekivati da će se dnevni red sjednice opće skupštine OIV-a i dalje mijenjati te da će se na njega dodatno uvrstiti druge rezolucije koje imaju pravni učinak na pravo Unije. Kako bi se osigurala učinkovitost rada opće skupštine uz poštovanje pravila Ugovorâ, Komisija će pravovremeno dopuniti ili izmijeniti ovaj prijedlog da Vijeću omogući donošenje stajališta koje je potrebno zauzeti i u pogledu tih rezolucija.

               3.Stajalište koje treba zauzeti u ime Unije

               O nacrtima rezolucija koji će biti podneseni na glasovanje na sljedećoj glavnoj skupštini OIV-a opsežno su raspravljali znanstvenici i tehnički stručnjaci iz sektora vina. Rezolucijama se pridonosi međunarodnom usklađivanju normi za vino i njima će se utvrditi okvir kojim će se osigurati pošteno tržišno natjecanje u trgovini proizvodima iz sektora vina. Stoga bi ih trebalo poduprijeti.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Članak 218. stavak 9. UFEU-a primjenjuje se neovisno o tome je li Unija članica tijela ili stranka sporazuma
                  1
               .

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena u ovom slučaju

               Međunarodna organizacija za vinarstvo i vinogradarstvo (OIV) međuvladina je znanstvena i tehnička organizacija aktivna u sektoru vinogradarstva, vina, pića na bazi vina, stolnog grožđa, grožđica i ostalih proizvoda od vinove loze. Ciljevi su OIV-a i. informiranje o mjerama kojima bi se mogli uzeti u obzir interesi proizvođača, potrošača i drugih sudionika u sektoru vinogradarstva i vinarstva, ii. pružanje pomoći drugim međunarodnim organizacijama uključenima u aktivnosti normizacije te iii. davanje doprinosa međunarodnom usklađivanju postojećih praksi i normi. OIV trenutačno ima 46 država članica, među kojima je 20 država članica Unije. EU nije član OIV-a. Međutim OIV je 20. listopada 2017. Uniji dodijelio posebni status predviđen člankom 4. poslovnika OIV-a, koji mu omogućuje sudjelovanje u radu odborâ, pododborâ i skupina stručnjaka te nazočnost na sjednicama glavne skupštine i sjednicama izvršnog odbora.

               U skladu s Uredbom (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda
                  3
                (Uredba o ZOT-u) na razini EU-a određene rezolucije koje je donio i objavio OIV utječu na pravo EU-a.

               Uredba o ZOT-u upućuje na OIV u sljedećim odredbama:

               –enološki postupci koje je donio i objavio OIV, koje Komisija mora uzeti u obzir pri odobravanju takvih postupaka (članak 80. stavak 3. točka (a) Uredbe o ZOT-u),

               – isti enološki postupci ako se prije njihova odobrenja u skladu s člankom 80. stavkom 3. Uredbe o ZOT-u upotrebljavaju za proizvodnju vina u trećim zemljama (članak 90. stavak 2. Uredbe o ZOT-u),

               –određene specifikacije za čistoću i identifikaciju tvari koje se koriste u enološkim postupcima tako da pravila koja u vezi s tim donosi i objavljuje OIV postaju ipso facto obvezujuća u EU-u (članak 9. Uredbe Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008
                  4
                u pogledu kategorija proizvoda od vinove loze, enoloških postupaka i primjenjivih ograničenja),

               –određene metode analize za određivanje sastava proizvoda iz sektora vina koje je donio i objavio OIV, na koje se Komisija mora oslanjati, osim ako bi one bile neučinkovite ili neprimjerene s obzirom na postizanje cilja Unije (članak 80. stavak 5. Uredbe o ZOT-u).

               Slično tome, u skladu s Uredbom Komisije (EZ) br. 2870/2000 od 19. prosinca 2000. o utvrđivanju referentnih metoda Zajednice za analizu jakih alkoholnih pića
                  5
               , određene rezolucije koje je donio i objavio OIV utječu na pravo EU-a. Člankom 3. Uredbe (EZ) br. 2870/2000 predviđeno je upućivanje na rezolucije OIV-a ako nisu utvrđene analitičke referentne metode Zajednice za detekciju i kvantifikaciju tvari sadržanih u određenom jakom alkoholnom piću.

               Naposljetku, i člankom 4. Uredbe (EU) br. 251/2014 Europskog parlamenta i Vijeća od 26. veljače 2014. o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina
                  6
                upućuje se na OIV. U skladu s tom odredbom, kako bi se uspostavili odobreni proizvodni postupci, Komisija mora uzeti u obzir proizvodne postupke koje je preporučio i objavio OIV te mora usvojiti metode analize utemeljene na svim relevantnim metodama koje je preporučio i objavio OIV, osim ako bi one bile neučinkovite ili neprimjerene s obzirom na postizanje željenog cilja.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Predviđeni akt ima ciljeve i elemente u području poljoprivrede. Ti elementi predviđenog akta međusobno su neodvojivo povezani, pri čemu ni jedan nije sporedan u odnosu na drugi.

               Stoga je materijalna pravna osnova predložene Odluke članak 43. UFEU-a.

               4.3.Zaključak

               Pravna osnova predložene odluke trebao bi biti članak 43. u vezi s člankom 218. stavkom 9. UFEU-a.

               5.Objava predviđenog akta

               Nije primjenjivo

               2018/0327 (NLE)

               Prijedlog

               ODLUKE VIJEĆA

               o stajalištu koje je u ime Europske unije potrebno donijeti u Međunarodnoj organizaciji za vinogradarstvo i vinarstvo (OIV)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Na svojoj sljedećoj općoj skupštini 23. studenoga 2018. Međunarodna organizacija za vinogradarstvo i vinarstvo (OIV) razmotrit će i možda donijeti rezolucije koje će utjecati na pravo Unije. EU nije član OIV-a. Međutim OIV je 20. listopada 2017. Uniji dodijelio posebni status predviđen člankom 4. poslovnika OIV-a.

               (2)20 država članica EU-a članice su OIV-a. Te države članice imaju mogućnost predlagati izmjene nacrta rezolucija OIV-a i od njih će se tražiti da na sljedećoj općoj skupštini OIV-a koja će se održati 23. studenoga 2018. donesu neke od nacrta rezolucija OIV-a.

               (3)Stoga bi Vijeće trebalo donijeti stajalište Unije u pogledu tih rezolucija u vezi s pitanjima iz područja njezine nadležnosti te bi ga države članice koje su članice OIV-a trebale izraziti na sastancima OIV-a djelujući zajednički u interesu Unije.

               (4)U skladu s Uredbom (EU) br. 1308/2013 Europskog parlamenta i Vijeća
                  7
                i Uredbom Komisije (EZ) br. 606/2009
                  8
                određene rezolucije koje je donio i objavio OIV utječu na pravo Unije.

               (5)Člankom 80. stavkom 3. točkom (a) Uredbe (EU) br. 1308/2013 određeno je da Komisija pri odobravanju enoloških postupaka uzima u obzir enološke postupke i metode analize koje je preporučio i objavio OIV.

               (6)Člankom 80. stavkom 5. Uredbe (EU) br. 1308/2013 određeno je da Komisija pri utvrđivanju metoda analize za određivanje sastava proizvoda iz sektora vina te metode temelji na svim relevantnim metodama koje je preporučio i objavio OIV, osim ako bi one bile neučinkovite ili neprimjerene s obzirom na postizanje cilja Unije.

               (7)Člankom 90. stavkom 2. Uredbe (EU) br. 1308/2013 određeno je da su proizvodi iz sektora vina koji se uvoze u Uniju proizvedeni u skladu s enološkim postupcima koje je odobrila Unija u skladu s tom Uredbom ili su, prije tog odobrenja, proizvedeni u skladu s enološkim postupcima koje je preporučio i objavio OIV.

               (8)Ako specifikacije za čistoću i identifikaciju tvari koje se koriste u enološkim postupcima nije utvrdila Komisija, člankom 9. Uredbe (EZ) br. 606/2009 određuje se da se koriste specifikacije koje je utvrdio i objavio OIV.

               (9)Nacrtima rezolucija OENO-TECHNO 14-567B1, 14-567B2 i 14-567C tvari koje se koriste za proizvodnju vina klasificiraju se kao aditivi ili pomoćna sredstva za preradu. U skladu s člankom 80. stavkom 3. točkom (a) i člankom 90. stavkom 2. Uredbe (EU) br. 1308/2013 te će rezolucije imati pravni učinak na pravo Unije.

               (10)Nacrtima rezolucija OENO-SPECIF 15-573, 15-579, 16-603 i 16-604 utvrđuju se specifikacije za čistoću i identifikaciju tvari koje se upotrebljavaju u enološkim postupcima. Te je enološke postupke objavio i preporučio OIV, uz uvjet da se donesu specifikacije upotrijebljenih tvari (Međunarodni kodeks enoloških postupaka OIV-a, § 2.1.20 i § 3.4.14). U skladu s člankom 80. stavkom 3. točkom (a) i člankom 90. stavkom 2. Uredbe (EU) br. 1308/2013 te člankom 9. Uredbe (EZ) br. 606/2009 te će rezolucije imati pravni učinak na pravo Unije.

               (11)Nacrtima rezolucija OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 i 17-623 utvrđuju se metode analize. U skladu s člankom 80. stavkom 3. točkom (a) i člankom 80. stavkom 5. Uredbe (EU) br. 1308/2013 te će rezolucije imati pravni učinak na pravo Unije.

               (12)O tim nacrtima rezolucija opsežno su raspravljali znanstvenici i tehnički stručnjaci iz sektora vina. Njima se pridonosi međunarodnom usklađivanju normi za vino i njima će se utvrditi okvir kojim će se osigurati pošteno tržišno natjecanje u trgovini proizvodima iz sektora vina. Stoga bi ih trebalo poduprijeti.

               (13)Kako bi se omogućila potrebna fleksibilnost tijekom pregovora prije sjednice opće skupštine OIV-a, potrebno je ovlastiti države članice koje su članice OIV-a da se slože s izmjenama tih rezolucija, uz uvjet da navedene izmjene ne promijene njihovu bit,

               DONIJELO JE OVU ODLUKU:

               Članak 1.

               Stajalište koje je potrebno zauzeti u ime Unije na općoj skupštini OIV-a 23. studenoga 2018. navedeno je u Prilogu i izražavaju ga države članice koje su članice OIV-a djelujući zajednički u interesu Unije.

               Članak 2.

               1.Ako postoji vjerojatnost da će na stajalište iz članka 1. utjecati novi znanstveni ili tehnički podaci predstavljeni prije ili tijekom sjednica OIV-a, države članice koje su članice OIV-a dužne su zatražiti da se glasovanje na općoj skupštini OIV-a odgodi dok se ne utvrdi stajalište Unije na temelju tih novih elemenata.

               2.Države članice koje su članice OIV-a mogu se nakon usklađivanja, naročito na licu mjesta, i bez daljnje odluke Vijeća o stajalištu Unije, djelujući zajednički u interesu Unije, složiti s izmjenama nacrta rezolucija iz Priloga kojima se ne mijenja njihova bit.

               Članak 3.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točka 64.

                     (2)

                        Presuda Suda Europske unije od 7. listopada 2014., Njemačka protiv Vijeća, C-399/12, ECLI: EU:C:2014:2258, točke od 61. do 64.

                     (3)

                        SL L 347, 20.12.2013., str. 671.

                     (4)

                        SL L 193, 24.7.2009., str. 1.

                     (5)

                        SL L 333, 29.12.2000., str. 20.

                     (6)

                        SL L 84, 20.3.2014., str. 14–34.

                     (7)

                        Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

                     (8)

                        Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).

    ---documentbreak---

               EUROPSKA KOMISIJA
            Bruxelles, 14.9.2018.
            COM(2018) 626 final
            PRILOG

            Prijedlogu ODLUKE VIJEĆA
            o stajalištu koje je u ime Europske unije potrebno donijeti u Međunarodnoj organizaciji za vinogradarstvo i vinarstvo (OIV)

               PRILOG

               Države članice djelujući zajednički u interesu Unije podupiru, podložno budućim preispitivanjima na temelju novog razvoja događaja, samo sljedeće nacrte rezolucija u fazi 7 koji se odnose na enološke postupke, specifikacije za čistoću i identifikaciju tvari koje se upotrebljavaju u enološkim postupcima i metode analize za određivanje sastava proizvoda iz sektora vina.

                        Br.

                        Ref. rezolucija

                        Naslov

                        1.

                        OENO-TECHNO 14-567B

                        Razlika između aditiva i pomoćnih sredstava za preradu – 2. dio (glutation, CO2)

                        2.

                        OENO-TECHNO 14-567C

                        Razlika između aditiva i pomoćnih sredstava za preradu – 3. dio (tanini)

                        3.

                        OENO-SPECIF 15-573

                        Određivanje aktivnosti hemicelulaze u enzimskim pripravcima

                        4.

                        OENO-SPECIF 16-603

                        Monografija o inaktiviranim kvascima sa zajamčenom razinom glutationa

                        5.

                        OENO-SPECIF 16-604

                        Revizija Rezolucije OENO 7/2007 o enološkom ugljenu

                        6.

                        OENO-SPECIF 15-579

                        Monografija o kalijevu karbonatu

                        7.

                        OENO-SCMA 15-591A

                        Slobodni sumporov dioksid – ažuriranje metode OIV-MA-AS323-04A

                        8.

                        OENO-SCMA 15-591B

                        Ukupni sumporov dioksid – ažuriranje metode OIV-MA-AS323-04A

                        9.

                        OENO-SCMA 16-595

                        Određivanje ukupnog etanala u vinu uporabom tekućinske kromatografije visoke djelotvornosti

                        10.

                        OENO-SCMA 16-597

                        Izmjene metode za određivanje ukupne kiselosti octa

                        11.

                        OENO-SCMA 16-598

                        Određivanje L-mliječne kiseline u vinu i moštu

                        12.

                        OENO-SCMA 16-599

                        Određivanje L-maleinske kiseline u vinu i moštu

                        13.

                        OENO-SCMA 16-600

                        Određivanje D-glukoze i D-fruktoze u vinu i moštu

                        14.

                        OENO-SCMA 16-606

                        Validacija analize hlapivih spojeva u vinu uporabom plinske kromatografije (rezolucija OENO-SCMA 14-553)

                        15.

                        OENO-SCMA 16-623

                        Određivanje 2, 4, 6-trikloroanisola koji se otpušta u vino zbog upotrebe plutenog čepa


               EUROPSKA KOMISIJA
            Bruxelles, 4.12.2018.
            COM(2018) 784 final
            2018/0403(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane

               OBRAZLOŽENJE

               1.KONTEKST PRIJEDLOGA

               Vijeće je 25. studenoga 2004. ovlastilo Komisiju da pregovara o Sporazumu o partnerstvu i suradnji („Sporazum o partnerstvu i suradnji” ili „Sporazum”) sa šest zemalja ASEAN-a, uključujući Singapur. Pregovori sa Singapurom započeli su u listopadu 2005., a zaključeni su u svibnju 2013. Obje su strane parafirale Sporazum o partnerstvu i suradnji u Singapuru 14. listopada 2013.

               Pregovori su vođeni uz savjetovanje s Radnom skupinom za Aziju i Pacifik, koja je djelovala u ulozi savjetodavnog odbora. Europski parlament obavješćivan je tijekom pregovora.

               Nakon što je 16. srpnja 2018. donesena Odluka Vijeća o potpisivanju Sporazuma, Sporazum je potpisan 19. listopada 2018. u Bruxellesu.

               Ovaj se prijedlog odnosi na pravni instrument kojim se sklapa Sporazum.

               2.PRAVNI ELEMENTI PRIJEDLOGA

               2.1.Cilj i sadržaj Sporazuma

               Sporazum o partnerstvu i suradnji sa Singapurom peti je sporazum sa zemljom ASEAN-a nakon sporazumâ s Indonezijom, Filipinima, Vijetnamom i Malezijom. On će zamijeniti postojeći pravni okvir Sporazuma o suradnji iz 1980. između Europske ekonomske zajednice i država članica Udruženja država jugoistočne Azije.

               Ovaj Sporazum sa Singapurom predstavlja još jedan važan korak prema pojačanom političkom i gospodarskom sudjelovanju EU-a u jugoistočnoj Aziji. On će osigurati temelje za djelotvorniju bilateralnu suradnju između EU-a i njegovih država članica i Singapura jer će se njime ojačati politički dijalog i poboljšati suradnja u širokom rasponu područja.

               Sporazumom o partnerstvu i suradnji obuhvaćaju se standardne političke klauzule EU-a o ljudskim pravima, Međunarodnom kaznenom sudu, oružju za masovno uništenje, malom i lakom oružju te borbi protiv terorizma. Njime se obuhvaća i suradnja u područjima poput trgovine i ulaganja, industrijske politike, zdravstva, okoliša, klimatskih promjena, energetike, poreza, obrazovanja i kulture, rada, zapošljavanja i socijalne politike, znanosti i tehnologije te prometa. U Sporazum su uključena i pitanja suradnje u području pravde, slobode i sigurnosti, tj. pitanja pravne suradnje, pranja novca i financiranja terorizma, organiziranog kriminala i korupcije.

               Sporazum o partnerstvu i suradnji sadržava popratno pismo koje čini sastavni dio Sporazuma. U popratnom pismu potvrđuje se razumijevanje stranaka da u trenutku potpisivanja Sporazuma i na temelju objektivno dostupnih informacija nisu upoznate s postojanjem ili primjenom ikakvih nacionalnih zakona koji bi mogli dovesti do pokretanja mehanizma neispunjenja.

               Sporazum o partnerstvu i suradnji dopunjen je Sporazumom o slobodnoj trgovini i Sporazumom o zaštiti ulaganja, koji čine posebne sporazume koji omogućuju provedbu odredbi o trgovini i ulaganjima Sporazuma o partnerstvu i suradnji te koji su sastavni dio sveukupnih bilateralnih odnosa i zajednički institucijski okvir kako je predviđeno člankom 9. stavkom 2. Sporazuma o partnerstvu i suradnji.

               Sporazumom je predviđena mogućnost obustave primjene Sporazuma o partnerstvu i suradnji ili bilo kojeg posebnog sporazuma spomenutog u članku 9. stavku 2. i članku 43. stavku 3. Sporazuma u slučaju povrede ključnih elemenata Sporazuma, tj. klauzule o ljudskim pravima i klauzule o neširenju naoružanja.

               Sporazumom se osniva Zajednički odbor čija je zadaća osigurati pravilno funkcioniranje i provedbu Sporazuma.

               2.2.Materijalna pravna osnova

               U skladu sa sudskom praksom, ako se ispitivanjem mjere EU-a utvrdi da ona ima dvostruku svrhu ili dvostruku komponentu i ako se može utvrditi da je jedna svrha ili komponenta glavna ili prevladavajuća, a druga tek sporedna, ta se mjera mora temeljiti na jedinstvenoj pravnoj osnovi, to jest onoj koja je potrebna za glavnu ili prevladavajuću svrhu odnosno komponentu. Iznimno, ako se s druge strane utvrdi da se mjerom nastoji istodobno postići nekoliko ciljeva ili ako ima nekoliko sastavnih komponenata koje su neodvojivo povezane, a ni jedna nije sporedna u odnosu na druge tako da su primjenjive različite odredbe Ugovora, takva se mjera treba temeljiti na različitim odgovarajućim pravnim osnovama (vidjeti, u tom smislu, presudu od 10. siječnja 2006. Komisija protiv Parlamenta i Vijeća, C-178/03, EU:C:2006:4, t. od 42. do 43., presudu od 11. lipnja 2014., Komisija protiv Vijeća, C-377/12, EU:C:2014:1903, t. 34. i presudu od 14. lipnja 2016., Parlament protiv Vijeća, C-263/14, EU:C:2016:435, t. 44.).

               U ovom je konkretnom slučaju prevladavajuća svrha ili komponenta suradnja s trećom zemljom. Zbog toga se predložena odluka treba temeljiti na članku 212. UFEU-a.

               2.3.Postupovna pravna osnova

               U članku 218. stavku 6. UFEU-a propisana je mogućnost donošenja odluke kojom će se odobriti sklapanje sporazuma. U skladu s člankom 218. stavkom 8. UFEU-a Vijeće odlučuje kvalificiranom većinom osim u okolnostima navedenima u članku 218. stavku 8. drugom podstavku UFEU-a kada Vijeće mora jednoglasno odlučiti. Pravilo je glasovanja u ovom konkretnom slučaju kvalificirana većina.

               2.4.Zaključak

               Pravna osnova predložene odluke trebao bi stoga biti članak 212. UFEU-a u vezi s člankom 218. stavkom 6. točkom (a) UFEU-a. Za pravnu osnovu nisu potrebne nikakve druge odredbe
                  1
               .

               3.OSTALI DIJELOVI NUŽNOST PREDLOŽENE ODLUKE

               Člankom 216. UFEU-a propisano je da Unija može sklopiti sporazum s jednom ili više zemalja ako se tako predviđa Ugovorima ili ako je to potrebno radi postizanja nekog od ciljeva iz Ugovorâ, u okviru politika Unije, ili ako je to predviđeno nekim pravno obvezujućim aktom Unije ili bi moglo utjecati na zajednička pravila ili promijeniti njihovo područje primjene.

               U Ugovorima je propisano sklapanje sporazuma poput Sporazuma o partnerstvu i suradnji, konkretno u članku 212. UFEU-a. Uz to, sklapanje Sporazuma o partnerstvu i suradnji nužno je kako bi se u okviru politika Unije ostvarili ciljevi iz Ugovorâ, uključujući u području ljudskih prava, neširenja oružja za masovno uništenje, borbe protiv terorizma, borbe protiv organiziranog kriminala, sprečavanja pranja novca i borbe protiv financiranja terorizma, trgovine, migracija, okoliša, energetike, klimatskih promjena, prometa, zapošljavanja i socijalnih pitanja, zdravlja itd.

               2018/0403 (NLE)

               Prijedlog

               ODLUKE VIJEĆA

               o sklapanju, u ime Europske unije, Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 212. u vezi s člankom 218. stavkom 6. točkom (a),

               uzimajući u obzir prijedlog Europske komisije,

               uzimajući u obzir suglasnost Europskog parlamenta,

               budući da:

               (1)U skladu s Odlukom Vijeća 2018/1047
                  2
                Sporazum o partnerstvu i suradnji između Europske unije i njezinih država članica, s jedne strane, i Republike Singapura, s druge strane („Sporazum”), potpisan je 19. listopada 2018., podložno njegovu kasnijem sklapanju.

               (2)
                     Cilj je Sporazuma osigurati temelje za djelotvorniju bilateralnu suradnju između Unije i njezinih država članica i Singapura jačanjem suradnje i dijaloga u širokom nizu bilateralnih, regionalnih i multilateralnih pitanja te on predstavlja još jedan važan korak prema pojačanom političkom i gospodarskom sudjelovanju Unije u jugoistočnoj Aziji.

               (3)Sporazum bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum o partnerstvu i suradnji između Europske unije i njezinih država članica, s jedne strane, i Republike Singapura, s druge strane, zajedničke izjave i popratno pismo koji su sastavni dio Sporazuma, odobravaju se u ime Unije.

               Tekst Sporazuma, zajedničkih izjava i popratnog pisma priloženi su ovoj Odluci.

               Članak 2.

               Predsjednik Vijeća imenuje jednu ili više osoba ovlaštenih da u ime Unije dostave obavijest predviđenu člankom 49. stavkom 1. Sporazuma kako bi se izrazila suglasnost Unije da bude obvezana Sporazumom.

               Članak 3.

               Ova Odluka stupa na snagu na dan donošenja.
                  3

               Sastavljeno u Bruxellesu,

                     Za Vijeće

                     Predsjednik

                     (1)

                        Predmet C-377/12 Komisija protiv Vijeća, ECLI: EU: C: 2014: 1903 i predmet C-244/17 Komisija protiv Vijeća, ECLI:EU:C:2018:662.

                     (2)

                        Odluka Vijeća (EU) 2018/1047 od 16. srpnja 2018. o potpisivanju, u ime Unije, Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane (SL L 189, 26.7.2018., str. 2.)

                     (3)

                        Glavno tajništvo Vijeća objavit će datum stupanja na snagu Sporazuma u Službenom listu Europske unije.